Danmarks rockmama kommer til byen - sn.dk - Forsiden - Storkøbenhavn - Taastrup
Sanne Salomonsen giver koncert på Taastrup Teater & Musikhus den 17. januar.
Artiklen: Danmarks rockmama kommer til byen
Danmarks rockmama kommer til byen
Taastrup - 15. januar 2019 kl. 15:43
Få en hel unik oplevelse torsdag den 17. januar på Taastrup Teater & Musikhus, når Danmarks egen rockmama kommer til byen med et akustisk set-up.
Sanne har siden debut'en haft masser af succes med Anne Linnet Band, Sneakers og ikke mindst under sin solo-karriere. I foråret 2019 turnerer hun med et akustisk band og sit store katalog af hits og helt unikke ballader.
Da Sanne Salomonsen sidst turnerede akustisk i 2014, fik hun 5 stjerner og fik bl.a. følgende ord med på vejen: »Sanne emmer af levet liv, stolthed. Det klæder de skrammede sange om uprøvede muligheder, savn og kærlighed, der har passeret sidste holdbarhedsdato at blive spillet nøgent. Sanne blev akkompagneret mere eller mindre nedbarberet og minimalistisk med luft og plads til sangene og sangerinden - og til følelsen.«
Det bliver en unik aften på Taastrup Teater & Musikhus, hvor man kommer til at få en mere intim oplevelse med den akustiske sange. KOncerten begynder kl. 20 og billetter kan købes på teaterogmusik.dk